રાજકોટ શહેરના કપિલા હનુમાન મંદિર પાસે ભરબપોરે આંગડિયા પેઢીના કર્મચારીને અટકાવી તેની પાસેથી ૭ લાખ રોકડા લૂંટી લીધાની ઘટનાને પગલે પોલીસમાં ભારે દોડધામ મચી જવા પામી હતી પરંતુ ફરિયાદી પ્રથમથી જ શંકાના દાયરામાં હોય તેની ઉલટ તપાસ કરી સીસીટીવી ફૂટેજ આધારે લૂંટારૂઓને ઝડપી પાડવા જુદી જુદી દિશામાં ટિમો દોડાવાઈ હતી દરમિયાન ક્રાઇમ બ્રાન્‌ચની ટીમે મોડી રાત્રે અગાઉથી જ સકંજામાં રહેલા ફરિયાદી અને તેની ગેંગના ૪ સભ્યોને ઝડપી લઇ તમામ મુદામાલ રિકવર કરી લીધો હતો